section_heading: Životopis
paragraph_text: Sherman s tri vojske, pod zapovjedništvom troje različitih ljudi, i s ukupno 98.000 vojnika napada Georgiju, natjeravši Južnjake na povlačenje. Iako je imao katastrofu na planini Kenesaw, kad se frontalno sukobio s generalom Johnstonom, pohod je uspio. Dana 2. rujna 1864. god. Atlanta, glavni grad Georgije, pada u ruke Shermanu. To je osiguralo reizbor Lincolna, te se može nazvati i smatrati najvećim doprinosom Shermana za Unijinu stvar. No, njegov posao još nije završen. Na mitskom Maršu do mora, koristeći se tehnikom "spaljene zemlje", prouzročio je po svojoj procjeni oko 100 miljuna dolara materijalne štete i 22. prosinca 1864. zauzeo Savannah, u Južnoj Karolini, prvoj državi koja se odcijepila od jedinstvenog SAD-a. Ponudio je grad Lincolu kao dar za Božić.